**GUVERNUL REPUBLICII MOLDOVA**

hotărÂre nr. \_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_ 2018

**cu privire la aprobarea**

**Regulamentului de conferire a titlurilor ştiinţifico-didactice în învățământul superior**

În temeiul art. 117, alin. (4) din Codul Educației al Republicii Moldova nr. 152 din 17.07.2014 (Monitorul Oficial Nr. 319-324 din 24.10.2014), precum și al art. 60 lit. n) al Codului cu privire la știință și inovare nr. 259 din 15.07.2004, cu modificările și completările ulterioare, (republicat în Monitorul Oficial, nr. 364–370, art.624, din 20.10.2017), Guvernul

**HOTĂRĂŞTE:**

1. Se aprobă Regulamentul de conferire a titlurilor ştiinţifico-didactice în învățământul superior (se anexează).
2. Instituțiile de învățământ superior vor elabora, în termen de 30 de zile de la data intrării în vigoare a prezentei Hotărâri de Guvern, propriile regulamente de conferire a titlurilor științifico-didactice, cu respectarea prevederilor regulamentului aprobat și a legislației în vigoare.

**Prim-ministru Pavel FILIP**

**Contrasemnează:**

**Ministrul educației, culturii și cercetării Monica BABUC**

Anexă

la Hotărârea Guvernului

Nr. \_\_\_\_\_din \_\_\_\_\_\_\_\_

**Regulamentul**

**de conferire a titlurilor științifico-didactice**

**în învățământul superior**

1. **Dispoziții generale**
2. Regulamentul de conferire a titlurilor științifico-didactice în învățământul superior (în continuare – Regulament) stabilește procedura și standardele minime obligatorii pentru conferirea titlurilor științifico-didactice de conferențiar universitar și de profesor universitar.
3. Titlul științifico-didactic de conferențiar universitar și de profesor universitar se conferă prin decizia Senatului instituției de învățământ superior, în funcție de domeniul științific, și se confirmă de către Agenția Națională de Asigurare a Calității în Educație și Cercetare.
4. **Procedura de conferire a titlurilor științifico-didactice de conferențiar universitar și de profesor universitar**
5. La titlul științifico-didactic de conferențiar universitar și de profesor universitar poate pretinde orice persoană care satisface Standardele minime obligatorii pentru conferirea titlurilor științifico-didactice, incluse în Anexa prezentului Regulament.
6. Pentru a obține titlul științifico-didactic de conferențiar universitar sau de profesor universitar, candidatul depune dosarul de conferire a titlului științifico-didactic la departamentul/catedra de profil din cadrul instituției de învățământ superior în care activează. Procedura de evaluare a nivelului de satisfacere a Standardelor naționale pentru conferirea titlurilor științifico-didactice și componența dosarului de conferire a titlului științifico-didactic este stabilită prin Regulamentul instituțional de conferire a titlurilor științifico-didactice de conferențiar universitar și de profesor universitar, reieșind din prevederile prezentului Regulament.
7. Pentru evaluarea la nivel instituțional a dosarului candidatului, vor fi constituite comisii de evaluare, aprobate de Senatul instituției de învățământ superior, în baza propunerii Consiliului facultății în care se încadrează departamentul/catedra de profil. Comisia de evaluare va fi constituită după cum urmează:
   1. În cazul evaluării dosarului de conferire a titlului științifico-didactic de conferențiar universitar – din 5 conferențiari universitari, specialiști în domeniul pentru care se solicită conferirea titlului științifico-didactic, care pot fi din cadrul sau din afara instituției de învățământ superior, din țară sau din străinătate.
   2. În cazul evaluării dosarului de conferire a titlului științifico-didactic de profesor universitar – din 5 profesori universitari, specialiști în domeniul pentru care se solicită conferirea titlului științifico-didactic, dintre care cel puțin unul va fi din străinătate și cel puțin unul din afara instituției de învățământ superior (ultimul poate fi din țară sau din străinătate).
8. Propunerea comisiei de evaluare privind conferirea titlului științifico-didactic, însumând cel puțin 3 voturi favorabile, va fi înaintată Senatului, în termen de cel mult 30 de zile, în vederea adoptării deciziei.
9. Decizia Senatului instituției de învățământ superior de conferire a titlului științifico-didactic de conferențiar universitar/profesor universitar se consideră adoptată dacă la ședință au participat cel puțin 2/3 din componența acestuia și favorabilă dacă cel puțin 2/3 din cei prezenți au votat pentru conferirea titlului pretins.
10. Instituția de învățământ superior, în termen de 30 de zile de la adoptarea de către Senat a deciziei de conferire a titlului științifico-didactic de conferențiar universitar sau de profesor universitar, depune dosarul candidatului, însoțit de demersul Senatului, la Agenția Națională de Asigurare a Calității în Educație și Cercetare, în vederea confirmării titlului științifico-didactic. Componența dosarului de confirmare a titlului științifico-didactic este stabilită de Agenția Națională de Asigurare a Calității în Educație și Cercetare.
11. Procesul de confirmare a titlului științifico-didactic de conferențiar universitar/de profesor universitar se desfășoară în conformitate cu metodologia elaborată de Agenția Națională de Asigurare a Calității în Educație și Cercetare și aprobată de Guvern la propunerea Ministerului Educației, Culturii și Cercetării.
12. Agenția Națională de Asigurare a Calității în Educație și Cercetare, în termen de cel mult 6 luni de la recepționarea dosarului candidatului la titlu științifico-didactic, confirmă sau respinge motivat decizia Senatului instituției de învățământ superior de conferire a titlului științifico-didactic.
13. Decizia Senatului de conferire a titlului științifico-didactic poate fi respinsă în condițiile în care se constată derogări de la cadrul normativ în vigoare, inclusiv de la Regulamentul instituțional de conferire a titlurilor științifico-didactice. În acest caz, procesul de conferire a titlului științifico-didactic poate fi inițiat minimum peste un an de la data adoptării deciziei Agenției Naționale de Asigurare a Calității în Educație și Cercetare.
14. Decizia Agenției Naționale de Asigurare a Calității în Educație și Cercetare, privind confirmarea titlurilor științific-didactice se transmite, în termen de 15 zile de la adoptare, instituției de învățământ superior și Ministerului Educației, Culturii și Cercetării.
15. Atestatele de conferențiar universitar/de profesor universitar se eliberează de către Ministerul Educației, Culturii și Cercetării instituțiilor de învățământ superior pentru a fi înmânate persoanelor care au obținut titlul științifico-didactic.
16. **Certificarea titlurilor științifico-didactice de conferențiar universitar și de profesor universitar**
17. Modelele atestatelor pentru titlurile științifico-didactice de conferențiar universitar și de profesor universitar sunt aprobate de Ministerul Educației, Culturii și Cercetării la propunerea Agenției Naționale de Asigurare a Calității în Educație și Cercetare.
18. Atestatele de conferire a titlurilor științifico-didactice au termen de valabilitate nelimitat și permit deținătorului participarea la concursurile de ocupare a funcției de conferențiar universitar/profesor universitar în instituțiile de învățământ superior.
19. **Revocarea titlului științifico-didactic de conferențiar universitar/de profesor universitar**
20. Titlul științifico-didactic de conferențiar universitar /de profesor universitar poate fi revocat de către Senatul instituției de învățământ superior care a conferit titlul științifico-didactic, în următoarele situații:
    1. La inițiativa Senatului instituției de învățământ superior care a conferit titlul științifico-didactic, în cazul în care au fost constatate abateri grave de la buna conduită în cercetarea științifică și activitatea didactică (plagiat, confecționare sau falsificare de date).
    2. La demersul argumentat al Agenției Naționale de Asigurare a Calității în Educație și Cercetare, în următoarele cazuri:
       * 1. dacă a fost retras titlul științific de doctor, în cazul conferențiarilor universitari, și de doctor/doctor habilitat– în cazul profesorilor universitari;
         2. dacă au parvenit și s-au confirmat sesizări~~le~~ privind falsurile în dosarul de conferire a titlului științifico-didactic, care duc, pe cale de consecință, la neîndeplinirea Standardelor minime obligatorii pentru conferirea titlului științifico-didactic respectiv;
         3. dacă au fost constatate abateri grave de la buna conduită în cercetarea științifică (plagiat, confecționare sau falsificare de date).
21. Decizia Senatului de revocare a titlului științifico-didactic este transmisă la Ministerul Educației, Culturii și Cercetării în vederea anulării atestatului de conferențiar universitar sau de profesor universitar.
22. **Dispoziții finale**
23. Pentru punerea în aplicare a prezentului Regulament, instituția de învățământ superior va elabora un regulamentul instituțional de conferire a titlurilor științifico-didactice de conferențiar universitar și de profesor universitar, care va conține prevederi vizând cel puțin următoarele aspecte:
24. condițiile și procedura (etape, termene etc.) desfășurării procesului de conferire a titlurilor științifico-didactice;
25. criteriile de eligibilitate a candidatului la titlu științifico-didactic;
26. componența și condițiile de prezentare a dosarului;
27. procedura de contestare a rezultatului evaluării dosarului și a deciziei Senatului;
28. criteriile de selectare a membrilor comisiei de evaluare a dosarului la nivel instituțional;
29. drepturile și obligațiile candidaților, ale membrilor comisiei de evaluare și ale membrilor Senatului în procesul de conferire a titlurilor științifico-didactice.
30. Regulamentul instituțional de conferire a titlurilor științifico-didactice va fi publicat pe pagina Web oficială a instituției de învățământ superior.
31. În caz de respingere a deciziilor de conferire sau de revocare a titlurilor ştiinţifico-didactice pe motiv de abateri grave de la buna conduită în cercetarea științifică și activitatea didactică (plagiat, confecționare sau falsificare de date), responsabilii de comiterea sau tolerarea lor vor fi sancționați în conformitate cu codurile de etică ale universităților și cadrul normativ la nivel național.
32. Agenția Națională de Asigurare a Calității în Educație și Cercetare va depuncta în procesul de implementare a metodologiilor de evaluare a instituțiilor și a programelor de studii, a celor de evaluare a revistelor științifice și alte asemenea, respingerile deciziilor de conferire și revocările titlurilor ştiinţifico-didactice pe motiv de abateri grave de la buna conduită în cercetarea științifică și activitatea didactică (plagiat, confecționare sau falsificare de date).
33. Persoanele pentru care a fost demarată procedura de conferire a titlurilor științifico-didactic de conferențiar universitar sau profesor universitar până la intrarea în vigoare a prezentului Regulament, vor obține titlul științifico-didactic în conformitate cu prevederile legale valabile la data inițierii procedurii în cauză.

Anexă

la Regulamentul de

conferire a titlurilor științifico-didactice

în învățământul superior

**STANDARDE MINIME ȘI OBLIGATORII[[1]](#footnote-1)**

**pentru conferirea titlurilor științifico-didactice de conferențiar universitar și de profesor universitar în învățământul superior**

1. **CONDIȚII PRELIMINARE**

**Tabelul I**

|  |  |
| --- | --- |
| **Conferențiar universitar** | **Profesor universitar** |
| 1. Deținerea unui titlu științific (doctor, doctor habilitat) | 1. Deținerea unui titlu științific (doctor, doctor habilitat) și a titlului științifico-didactic de conferențiar universitar |
| 1. Experiență didactică în învățământul superior de minimum 5 ani | 1. Experiență științifico-didactică în învățământul superior de minimum 10 ani |
| 1. Număr total de lucrări științifice, didactice, de creație și performanțe sportive – minimum 20, dintre care:   minimum 2 – publicații didactice minimum 5 – publicații științifice | 1. Număr total de lucrări științifice, didactice, de creație și performanțe sportive – minimum 40[[2]](#footnote-2), dintre care:   minimum 4 – publicații didactice minimum 20 – publicații științifice[[3]](#footnote-3) |
| 1. Participare în proiecte științifice/ educaționale/artistice/mediatice/de transfer tehnologic (internaționale/naționale/cu finanțare internă) – minimum 1 | 1. Participare în proiecte științifice/educaționale/artistice/mediatice/de transfer tehnologic – minimum 2 naționale sau 1 internațional |
| 1. – | 1. Pregătire a discipolilor: 2. doctori în știință sau 1 doctor habilitat (cu diplome obținute)   sau  5 discipoli – persoane cu titluri onorifice obținute și/sau laureați ai concursurilor internaționale  **(pentru candidații din domeniul Arte)**  2 sportivi de performanță, premiați la Jocurile Olimpice sau la campionatele europene/mondiale  **(pentru candidații din domeniul Sport)** |

**II. PUNCTAJE MINIME CONFORM DOMENIILOR FUNDAMENTALE ALE ȘTIINȚEI, CULTURII ȘI TEHNICII PENTRU CONFERIREA TITLULUI ȘTIINȚIFIC DE CONFERENȚIAR/PROFESOR UNIVERSITAR[[4]](#footnote-4)**

**Tabelul II**

|  |  |  |  |
| --- | --- | --- | --- |
| **Nr** | **Domeniul fundamental al științei, culturii și tehnicii** | **Punctaj minim** | |
| **Conferențiar universitar** | **Profesor**  **universitar** |
| 1 | I. Educație | 250 puncte | 500 puncte |
| 2. | II. Arte și științe umaniste | 300 puncte (Arte)  350 puncte (Științe umaniste) | 600 puncte (Arte)  700 puncte (Științe umaniste) |
| 3. | III. Științe sociale, jurnalism și relații publice | 350 puncte | 700 puncte |
| 4. | IV. Business, administrare și drept | 300 puncte | 600 puncte |
| 5. | V. Științe ale naturii, matematică și statistică | 250 puncte | 500 puncte |
| 6. | VI. Tehnologii ale informației și comunicațiilor | 250 puncte | 500 puncte |
| 7. | VII. Inginerie, tehnologii de prelucrare, arhitectură și construcții | 200 puncte | 400 puncte |
| 8. | VIII. Științe agricole, silvicultură, piscicultură și medicină veterinară | 250 puncte | 500 puncte |
| 9 | IX. Sănătate | 200 | 400 puncte |
| 10 | X. Servicii | 300 puncte | 600 puncte |

**III. Tabel de atribuire a punctajelor indicatorilor de performanță didactică, științifică, sportivă, de creație, precum și de recunoaștere și impact al activității [[5]](#footnote-5)**

**Tabelul III**

|  |  |  |
| --- | --- | --- |
| **A. ACTIVITATE DIDACTICĂ[[6]](#footnote-6)** | | |
| **Nr.** | **Indicatori** | **Punctaj per unitate** |
|
|  | Manuale |  |
| * + - 1. Editate în străinătate | 50/nr de autori |
| * + - 1. Editate în țară | 40/nr. de autori |
|  | Compendii/antologii/crestomații/culegeri de texte comentate | 30/nr. de autori |
|  | Note de curs/suporturi de curs | 30/nr. de autori |
|  | Cursuri universitare plasate pe platforme didactice | 30/nr. de autori |
|  | Ghiduri/Indicații/Îndrumări/Recomandări/Agende | 25/nr. de autori |
|  | Culegeri de probleme/teste/spețe/caiete de lucrări | 20/nr. de autori |
|  | Pachete și instrumente software didactice dezvoltate | 20/nr. de autori |
|  | Standuri de laborator documentate, elaborate și implementate | 20/nr. de autori |
|  | Hărți | 10/nr. de autori |
|  | Atlase | 25/nr. de autori |
|  | Dicționare/glosare metodologice | 25/nr. de autori |
|  | Protocoale clinice naționale aprobate de ministerul de resort | 30/nr. de autori |
|  | Înregistrări audio/video ale lucrărilor muzicale, teatrale și coregrafice de referință, ale intervențiilor medicale, experimentelor, ale dispozitivelor și sistemelor realizate și utilizate în procesul didactic | 10 p. |
|  | Opere de artă (muzicală, literară, dramatică etc) adaptate la necesitățile procesului didactic | 9 p. |
|  | Conducător artistic al unui colectiv de creație studențesc: |  |
| * + - 1. Până la 25 de persoane | 10 p. |
| * + - 1. Până la 50 de persoane | 15 p. |
| * + - 1. Peste 50 de persoane | 20 p. |
|  | Conducător de teză de doctorat susținută (se punctează doar poziția de conducător principal în cazul tezei de doctor și de consultant științific în cazul tezei de doctor habilitat) | 5 p.  (pot fi acumulate max. 25 p.) |
|  | Cadru didactic invitat la o instituție peste hotare în scopul desfășurării de activități didactice | 10 p. pentru o invitație |
| **B. ACTIVITATE ȘTIINȚIFICĂ, DE CREAȚIE ȘI PERFORMANȚĂ SPORTIVĂ[[7]](#footnote-7)** | | |
|  | **Monografii** (min. 5 c.a.[[8]](#footnote-8))**,** recomandate spre editare de structuri/subdiviziuni instituționale, naționale sau internaționale, relevante: |  |
| 1. Editate în străinătate | 50/nr. de autori |
| 1. Editate în țară | 40/nr. de autori |
|  | **Capitole în monografiile** de min. 5 c.a. recomandate spre editare de structuri/subdiviziuni instituționale, naționale sau internaționale, relevante**:** |  |
| 1. Editate în străinătate | 40/nr. de autori |
| 1. Editate în țară | 30/nr. de autori |
|  | **Articole științifice** (min. 0,25 c.a.) în reviste științifice: |  |
| 1. Internaționale (cotate ISI, BDI) | 50\*(1+FI[[9]](#footnote-9))/nr. de autori |
| 1. Internaționale, recenzate | 40/nr. de autori |
| 1. Naționale (din Registrul Național al revistelor de profil): |  |
| * 1. Categoria A | 50/nr. de autori |
| * 1. Categoria B, B+ | 40/nr. de autori |
| * 1. Categoria C | 30/nr. de autori |
| * 1. Aflate în proces de acreditare | 20/nr. de autori |
|  | **Articole în culegeri științifice** (min. 0,25 c.a.): |  |
| 1. Editate în străinătate | 40/nr. de autori |
| 1. Editate în țară | 30/nr. de autori |
|  | **Articole în culegeri ale conferințelor științifice** (min. 0,25 c.a.)**:** |  |
| 1. Internaționale | 30/nr. de autori |
| 1. Naționale, cu participare internațională | 25/nr. de autori |
| 1. Naționale | 20/nr. de autori |
|  | **Teze la conferințe/foruri științifice** (mai puțin de 0,25 c.a.)**:** |  |
| 1. Internaționale | 3 p. |
| 1. Naționale, cu participare internațională | 2 p. |
| 1. Naționale | 1 p. |
|  | **Lucrări științifice cu caracter informativ, relevante domeniului**: |  |
| * 1. Dicționare/enciclopedii | 10 p. |
| * 1. Albume/cărți de popularizare a științei, a sportului, a creației artistice | 7 p. |
| * 1. Studii/sondaje | 5 p. |
|  | **Obiecte de proprietate intelectuală**/**de creație/de performanță sportivă**, relevante domeniului: |  |
| 1. Brevete/patente internaționale | 30/nr. de autori |
| 1. Brevete/patente naționale | 20/nr. de autori |
| 1. Certificate de înregistrare cu drept de proprietate intelectuală | 20/nr. de autori |
| 1. Regulamente tehnologice de producere a medicamentelor | 30/nr. de autori |
| 1. Monografii farmacopeice | 30/nr. de autori |
| 1. Distincții la saloane de invenții internaționale |  |
| 1. De aur | 6/nr. de autori |
| 1. De argint | 5/nr. de autori |
| 1. De bronz | 4/nr. de autori |
| 1. Mențiune | 3/nr. de autori |
| 7. Distincții la saloane de invenții naționale: |  |
| 1. De aur | 4/nr. de autori |
| 1. De argint | 3/nr. de autori |
| 1. De bronz | 2/nr. de autori |
|  | 1. Mențiune | 1/nr. de autori |
|  | **Opere de creație (doar pentru domeniul Arte):** |  |
| 1. Lucrări de creație originale, de formă amplă, prezentate în fața publicului: |  |
| * + - 1. La nivel internațional | 50 p. |
| * + - 1. La nivel național | 40 p. |
| 1. Recitaluri, concerte și manifestări/spectacole muzicale/ teatrale (cu durata minimă de 45 de minute) susținute în calitate de solist, interpretare vocală/ solist interpretare instrumentală/dirijor/ regizor/actor (titulari): |  |
| * + - * 1. La nivel internațional | 40 p. |
| * + - * 1. La nivel național | 30 p. |
| 1. Maestru de concert sau membru al unui colectiv cameral (duet, trio, cvartet, cvintet etc.) într-o evoluție de min. 20 de minute: |  |
| * 1. Evoluție cu durata de până la 45 de minute | 15 p. |
| * 1. Evoluție cu durata mai mare de 45 de minute | 20 p. |
| 1. Transcripții, aranjamente ale lucrărilor muzicale, dramatizări ale unor opere literare | Câte 15 p. pentru fiecare c.a., după schema: |
| * + - * 1. Lucrări de până la 1 c.a. | 15 p. |
| * + - * 1. Lucrări între 1 și 2 c.a. | 30 p. |
| * + - * 1. Lucrări între 2 și 3 c.a. | 45 p. |
| * + - * 1. Etc. |  |
| 1. Traduceri literare cu aparat critic (note sau comentarii): | Câte 20 p. pentru fiecare c.a. după schema: |
| * + - * 1. Lucrări de până la 1 c.a. | 20 p. |
| * + - * 1. Lucrări între 1 și 2 c.a. | 40 p. |
| * + - * 1. Lucrări între 2 și 3 c.a. | 60 p. |
| * + - * 1. Etc. |  |
| 1. Actor, dansator sau membru al unui colectiv de creație de teatru/film/balet/dans într-o evoluție de min. 30 de minute): |  |
| * + - * 1. Evoluție cu durata de până la 60 de minute | 15 p. |
| * + - * 1. Evoluție cu durata mai mare de 60 de minute | 20 p. |
|  | **Creații artistice valorificate (doar pentru domeniul Arte):** |  |
| 1. Înregistrări în fondul Radio, TV, fondul de cinematografie, în muzee, pe CD/DVD, în repertoriul instituțiilor teatral-concertistice a creațiilor muzicale/ teatrale/ coregrafice/ cinematografice/ de arte plastice/decorative și design |  |
| 1. Peste hotare | 5 p. |
| 1. În țară | 4 p. |
| 1. Turnee artistice din străinătate, în cadrul festivalurilor/ concursurilor | 6 p. |
| 1. Participări cu creație proprie la festivaluri de muzică/arte plastice/decorative/design/dans/teatru/film | 6 p. |
| 1. Expoziții personale de arte plastice, decorative și design | 30 p. |
| 1. Participări cu lucrări proprii în cadrul unor expoziții de grup de arte plastice, decorative și design | 10 p. |
| 1. Participări la pregătirea lucrărilor de creație ale studenților/colectivelor studențești ce au obținut rezultate remarcabile: |  |
| 1. La nivel internațional | 5 p. |
| 1. La nivel național | 4 p. |
| 1. La nivel local | 3 p. |
|  | **Performanțe sportive (doar pentru domeniul Sport)**: |  |
| 1. Performanțe la Jocurile Olimpice, campionate mondiale, campionate europene: |  |
| 1. Locul I | 50 |
| 1. Locul II | 40 |
| 1. Locul III | 30 |
| 1. Performanțe la competiții internaționale: |  |
| a. Locul I | 30 |
| b. Locul II | 20 |
| c. Locul III | 10 |
| 1. Performanțe la competiții naționale: |  |
| 1. Locul I | 15 |
| 1. Locul II | 10 |
| 1. Locul III | 5 |
| 1. Sportivi pregătiți: |  |
| 1. Maestru internațional al sporturilor | 40 |
| 1. Maestru al sportului | 30 |
| 1. Candidat în maeștri ai sportului | 20 |
| 1. De categoria I | 15 |
| 1. De categoria II | 10 |
| 1. De categoria III | 5 |
| 1. Secții sportive conduse (minimum 180 de ore/an) | 20 |
| 1. Echipe naționale pregătite: |  |
| 1. De seniori | 40 |
| 1. De tineret | 30 |
| 1. De juniori | 20 |
| 1. Universitare | 30 |
|  | **Coordonator/director de proiect științific/ de creație, internațional/ bilateral, obținut prin concurs** | 20 p. |
|  | **Membru al echipei de implementare a proiectului științific/de creație, internațional/bilateral, obținut prin concurs** | 10 p. |
|  | **Coordonator/director de proiect științific/de creație, național, obținut prin concurs** | 15 p. |
|  | **Membru al echipei de implementare a proiectului științific/de creație, național, obținut prin concurs** | 5 p. |
| **C. RECUNOAȘTERE ȘI IMPACT AL ACTIVITĂȚII** | | |
|  | **Citări în reviste din bazele de date internaţionale:** |  |
| 1. Citări în Web of Science şi Scopus | 1 p. \* nr. de citări |
| 1. Indicele Hirsh din Web of Science sau Scopus | 10 p. \* indicele Hirsh |
|  | **Recunoaştere academică** |  |
| 1. Membru în societăţi profesionale internaţionale | 5 p. |
| 1. Membru în societăți profesionale naționale | 3 p. |
| 1. Activitate de redacție desfășurată în străinătate, în calitate de: |  |
| * + - * 1. Redactor-șef, redactor-șef adjunct, secretar științific al revistelor științifice de profil acreditate | 10 p. |
| * + - * 1. Membru al redacţiilor revistelor științifice de profil acreditate | 8 p. |
| * + - * 1. Redactor (coordonator) de monografii/ culegeri de articole/ghiduri | 6 p. |
| 1. Activitate de redacție desfășurată în țară, în calitate de: |  |
| 1. Redactor-șef, redactor-șef adjunct, secretar științific al revistelor științifice de profil acreditate | 8 p. |
| 1. Membru al redacţiilor revistelor științifice de profil acreditate | 6 p. |
| 1. Redactor (coordonator) de monografii/ culegeri de articole/ghiduri | 4 p. |
| 1. Președinte al Comitetului științific/de organizare/de program în cadrul conferințelor: |  |
| 1. Internaționale | 10 p. |
| 1. Naționale, cu participare internațională | 8 p. |
| 1. Naționale | 6 p. |
| 1. Membru al Comitetului științific/de organizare/de program în cadrul conferințelor: |  |
| 1. Internaționale | 5 p. |
| 1. Naționale, cu participare internațională | 4 p. |
| 1. Naționale | 1. p. |
| 1. Raportor invitat (keynote speaker) în cadrul unor manifestări ştiinţifice: |  |
| 1. Internaţionale | 10 p. |
| 1. Naționale, cu participare internațională | 8 p. |
| 1. Naționale | 6 p. |
| 1. Profesor invitat pentru activitate de cercetare în cadrul universităților sau instituțiilor de cercetare din străinătate | 10 p. pentru o invitație |
| 9. Premii în domeniul ştiinţei, educaţiei, sportului, creației, inovării și transferului tehnologic etc. (relevante domeniului): |  |
| 1. Internaționale | 10 p. |
| 1. Naționale | 5 p. |
| 10. Premii/distincții/mențiuni (relevante domeniului) oferite de asociații profesionale: |  |
| 1. Internaționale | 10 p. |
| 1. Naționale | 5 p. |
| 11. Distincții de Stat/titluri onorifice obținute pentru succese în domeniul profesional: | 10 p.  Se va lua în calcul cea mai înaltă distincție/ titlu onorific obținut |
| 3. | **Evaluare a cercetării și învățământului** |  |
| 1. Recenzii ale: | Pot fi acumulate maximum 30 p., după formula:  a+b+c = max.30 p. |
| 1. Monografiilor/manualelor/culegeri lor științifice/ghidurilor metodice | 1. p. |
| 1. Articolelor științifice în reviste internaționale/ naționale acreditate | 5 p. / 1 p. |
| 1. Lucrărilor în culegeri ale manifestărilor științifice internaționale/naționale, cu participare internațională/naționale | 1 p. |
| 1. Expertize (în vederea acordării finanțării) ale proiectelor științifice/de creație: | Pot fi acumulate maximum 30 p., după formula:  a+b=max.30 p. |
| 1. Internaționale | 5 p. |
| 1. Naționale | 3 p. |
| 1. Activitate în comisii de doctorat, consilii științifice specializate, seminare științifice de profil; referent oficial la tezele de doctorat | 1. p.   Pot fi acumulate max. 20 p. |
| 1. Expert/membru în comisii și grupuri instituite de autorități publice, organizații de profil recunoscute în domeniu etc. | 3 p. \* nr. comisii/grupuri |
| 4. | **Relevanță economică, socială și culturală** |  |
| 1. Tehnologii, secvențe tehnologice, produse noi valorificate de agenți economici | 20 p./nr de autori |
| 1. Mostre de mașini, echipamente, dispozitive funcționale elaborate/noi soiuri/hibrizi de plante, rase de animale și păsări omologate / metode de diagnostic, tratament , analiză etc. elaborate | 20 p./nr de autori |
| 1. Pachete și instrumente software pentru dezvoltare instituțională/cu impact socio-economic | 20 p./nr de autori |
| 1. Participări în emisiuni media consacrate științei și educației, inovării și transferului tehnologic | 1 p.  Pot fi acumulate max. 20 p. |
| 1. Participări la organizarea olimpiadelor și concursurilor/ workshop-urilor, școlilor/taberelor de vară, atelierelor de creație, master class-urilor (relevante domeniului): |  |
| 1. Internaționale | 5 p. |
| 1. Regionale | 4 p. |
| 1. Naționale | 3 p. |
| 1. Curator de Expoziții relevante domeniului: |  |
| 1. Internaționale | 7 p. |
| 1. Regionale | 6 p. |
| 1. Naționale | 5 p. |
| 1. Director/organizator/coordonator de departament al festivalurilor relevante domeniului: |  |
| 1. Internaționale | 7 p. |
| 1. Regionale | 6 p. |
| 1. Naționale | 5 p. |
| 1. Organizator al activităților sportive (pentru domeniul Sport): |  |
| 1. La nivel internațional | 7 p. |
| 1. La nivel regional | 6 p. |
| 1. La nivel național | 5 p. |
| 1. Participări în calitate de membru al juriului, expert sau critic în domeniu la festivaluri/competiții/ concursuri: |  |
| a. Internaționale | 7 p. |
| b. Naționale | 5 p. |
| 5. | **Management/participări în proiecte** (altele decât cele de cercetare) |  |
| 1. Participări în cadrul proiectelor internaționale sau bilaterale, în calitate de: |  |
| 1. Coordonator (director) | 20 p. |
| 1. Membru (executor) | 10 p. |
| 1. Participări în cadrul proiectelor naționale în calitate de: |  |
| 1. Coordonator (director) | 15 p. |
| 1. Membru (executor) | 5 p. |

1. Pentru obținerea unui titlu științifico-didactic, candidatul trebuie să realizeze *Condițiile preliminare* prevăzute pentru titlul respectiv în **Capitolul I, Tabelul I** din prezenta Anexă și să însumeze *Punctajul minim* stabilit conform domeniului și titlului pretins în **Capitolul II, Tabelul II** al acestei Anexe. Punctajul minim se calculează în baza indicatorilor executați și a punctajelor atribuite acestora în **Capitolul III, Tabelul III** al aceleiași Anexe. [↑](#footnote-ref-1)
2. Cele 40 de lucrări vor fi realizate ulterior obținerii titlului de conferențiar universitar. [↑](#footnote-ref-2)
3. Cele 20 de publicații științifice vor fi din categoria indicatorilor nr. 1-4, Tabelul III, litera B. [↑](#footnote-ref-3)
4. Din *Punctajul minim* prevăzut pentru fiecare domeniu fundamental al științei, culturii și tehnicii, un anumit număr de puncte poate fi acumulat în baza indicatorilor de la Recunoașterea și impactul activității (Tabelul III, litera C) după cum urmează:

   50 de puncte, pentru candidații la titlul de conferențiar universitar;

   100 de puncte – pentru candidații la titlul de profesor universitar. [↑](#footnote-ref-4)
5. Orice rezultat de performanță didactică, științifică, sportivă, de creație, dar și de recunoaștere și impact al activității poate fi încadrat la un singur indicator, considerat cel mai favorabil de către candidat. [↑](#footnote-ref-5)
6. Indicatorii de performanță nr. 1-14 vor fi aprobați în modul stabilit de instituția de învățământ superior, iar Indicatorii de performanță nr.1-3, 5-6 vor avea obligatoriu și un număr de identificare ISBN, cu excepția celor de uz special (secretizat). [↑](#footnote-ref-6)
7. Indicatorii de performanță nr.1 și 6 vor avea obligatoriu un număr de identificare ISBN, cu excepția celor de uz special (secretizat). [↑](#footnote-ref-7)
8. c.a. = coli de autor [↑](#footnote-ref-8)
9. „FI” = Factorul de impact al revistei științifice [↑](#footnote-ref-9)